CELEX: 32006R0215
Language: mt
Date: 2006-02-08 00:00:00
Title: 215/2006/KE: Regolament tal-Kummissjoni Nru 215/2006 tat- 8 ta’ Frar 2006 li jemenda r-Regolament (KEE) Nru 2454/93 li jistabbilixxi ċerti dispożizzjonijiet ta’ applikazzjoni tar-Regolament tal-Kunsill (KEE) Nru 2913/92 li jistabbilixxi l-kodiċi doganali Komunitarju u li jemenda r-Regolament - (KE) Nru 2286/2003 Test b’rilevanza għaż-ŻEE.

28.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  152
               
            REGOLAMENT TAL-KUMMISSJONI Nru 215/2006
      tat-8 ta’ Frar 2006
      li jemenda r-Regolament (KEE) Nru 2454/93 li jistabbilixxi ċerti dispożizzjonijiet ta’ applikazzjoni tar-Regolament tal-Kunsill (KEE) Nru 2913/92 li jistabbilixxi l-kodiċi doganali Komunitarju u li jemenda r-Regolament - (KE) Nru 2286/2003
      (Test b’rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 2913/92 tal-12 ta’ Ottubru 1992 li jistabbilixxi l-kodiċi doganali Komunitarju (1), u b’ mod partikolari l-Artikolu 247 tiegħu,
      Billi:
      
                  (1)
               
               
                  L-Artikoli 173 sa l-Artikolu 177 tar-Regolament tal-Kummissjoni (KEE) Nru 2454/93 (2) jipprovdu regoli speċifiċi biex ikun iddeterminat il-valur doganali ta’ ċerti merkanziji li jitħassru malajr. Is-sistema fil-forma attwali tagħha wriet lilha nfisha problematika biex tikkunsidra l-influssi kummerċjali u r-regoli ta’ valutazzjoni ġenerali u għalhekk għandha għalhekk tkun mibdula b’sistema fejn prezzijiet ta’ l-unità nnotifikati mill-Istati Membri u ppromulgati mill-Kummissjoni tista’ tkun użata b’mod dirett biex tiddetermina l-valur doganali ta’ ċerti prodotti importati li jitħassru malajr u li huma mħallsa wara li tkun inbiegħet il-kunsinna. Skond l-Artikolu 19 tar-Regolament (KEE) Nru 2913/92 li jipprovdi bażi għas-simplifikazzjoni fl-applikazzjoni tal-leġiżlazzjoni doganali.
               
            
                  (2)
               
               
                  It-tagħrif dwar it-tip ta’ tranżazzjoni, li hu miġbur fil-kaxxa 24 tad-dokument waħdieni amministrattiv (DWA), jippermetti li jiġu kkaratterizati t-tipi differenti ta’ tranżazzjonijiet għat-tfassil ta’ l-istatistika dwar il-kummerċ ta’ l-Unjoni Ewropea ma’ pajjiżi terzi u bejn l-Istati Membri ta’ l-Unjoni Ewropea. Il-kodifikazzjoni ta’ dan it-tagħrif hu stipulat fir-Regoli Komunitarji li jeżistu dwar din l-istatistika u b’mod partikolari fir-Regolament tal-Kummissjoni (KE) Nru 1917/2000 li jwaqqaf ċerti dispożizzjonijiet ta’ applikazzjoni tar-Regolament tal-Kunsill (KE) Nru 1172/95 dwar dak li għandu x’jaqsam ma’ l-istatistika tal-kummerċ estern (3). Minħabba l-koerenza u l-effikaċja, jeħtieġ għalhekk li ssir referenza għal dawn ir-Regoli fir-Regolament (KEE) Nru 2454/93, għal dak li għandu x’jaqsam mal-kodiċi li għandhom jissemmew fil-kaxxa 24 (tip tat-tranżazzjoni) tad-dokument waħdieni amministrattiv.
               
            
                  (3)
               
               
                  Permezz tar-Regolament (KE) Nru 2286/2003 (4) regola ġdida dwar id-dokument waħdieni amministrattiv u l-użu tiegħu ġew imdaħħla fir-Regolament tal-Kummissjoni (KEE) Nru 2454/93. Dawn il-miżuri għandhom ikunu applikabbli mill--1 ta’ Jannar 2006. Fi qbil ma’ l-Artikolu 2 tar-Regolament (KE) Nru 2286/2003, il-Kummissjoni, fuq bażi ta’ rapport stipulat permezz tal-kontribuzzjonijiet ta’ l-Istati Membri, wettqet valutazzjoni tal-programmi ta’ implimentazzjoni mill-Istati Membri tal-miżuri kkonċernati. Dan ir-rapport wera li ċerti Stati Membri mhumiex fil-pożizzjoni li jadattaw is-sistemi kompjuterizzati tagħhom sa l-1 ta’ Jannar 2006. Jeħtieġ għalhekk li jkun previst, f’ċerti kundizzjonijiet, li d-data ta’ applikazzjoni ta’ dawn il-miżuri tinbidel għall-1 ta’ Jannar 2007.
               
            
                  (4)
               
               
                  Għaldaqstant jeħtieġ li jiġu emendati r-Regolamenti (KEE) Nru 2454/93 u (KE) Nru 2286/2003.
               
            
                  (5)
               
               
                  Il-lista ta’ tranżazzjonijiet fir-Regolament (KE) Nru 1917/2000 li tintuża biex jitniżżlu l-kodiċijiet fil-kaxxa 24 tad-Dokument Waħdieni Amministrattiv ġie emendat b’effett mill-1 ta’ Jannar 2006. It-terminu għall-Istati Membri biex jadattaw is-sistemi ta’clearance bil-kompjuter jiskadi l-istess jum. Id-dispożizzjonijiet relatati ta’ dan ir-Regolament għandhom għalhekk japplikaw mill-1 ta’ Jannar 2006.
               
            
                  (6)
               
               
                  Il-miżuri stipulati f’dan ir-Regolament huma konformi ma’ l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Ir-Regolament (KEE) Nru 2454/93 hu emendat kif ġej:
      
                  (1)
               
               
                  Fl-Artikolu 152, għandu jidħol punt (a)a fil-paragrafu 1:
                  
                              “(a)a
                           
                           
                              Il-valur doganali ta’ ċertu merkanzija importata li titħassar malajr u li hi mħallsa wara li tkun inbiegħet il-kunsinna jista’ jkun direttament iddeterminat skond l-Artikolu 30(2) (c) tal-Kodiċi. Għal dan l-iskop il-prezzijiet ta’ l-unità għandhom ikunu nnotifikati lill-Kummissjoni Ewropea mill-Istati Membri u ppromulgati mill-Kummissjoni permezz tat-TARIC skond l-Artikolu 6 tar-Regolament (KEE) Nru 2658/87 (*).
                              Il-prezzijiet ta’ l-unità għandhom ikunu kkalkulati u nnotifikati kif ġej:
                              
                                          (i)
                                       
                                       
                                          Wara imniżżla fil-punt(a) prezz ta’ l-unità għal kull 100 kg nett għal kull kategorija ta’ prodotti għandu jiġi nnotifikat lill-Kummissjoni. L-Istati Membri jistgħu jiffissaw ammonti standard għall-ispejjeż li hemm referenza għalihom fil-punt (a) (ii) li għandhom ikunu mgħarrfa lill-Kummissjoni.
                                       
                                    
                                          (ii)
                                       
                                       
                                          Il-prezz ta’ l-unità għandu jiġi użat biex jiddetermina l-valur doganali tal-merkanzija importata għal perjodi ta’ 14-il ġurnata, kull perjodu jibda’ nhar ta’ Ġimgħa.
                                       
                                    
                                          (iii)
                                       
                                       
                                          Il-perjodu ta’ referenza biex ikunu ddeterminati l-prezzijiet ta’ l-unità għandu jkun il-perjodu ta’ l-14-il ġurnata preċedenti dan li jispiċċa l-Ħamis ta’ qabel il-ġimgħa li matulha l-prezzijiet ta’ l-unità għandhom jiġu stabbiliti.
                                       
                                    
                                          (iv)
                                       
                                       
                                          Il-prezzijiet ta’ l-unità għandhom jiġu nnotifikati lill-Kummissjoni f’Euro mhux aktar tard min-nofsinhar tat-Tnejn tal-ġimgħa li fiha huma jkunu disponibbli. Jekk dik il-ġurnata hi ġurnata li fiha ma jsirx xogħol, in-notifika għandha tkun magħmula fil-ġurnata tax-xogħol li li tiġi immedjatament qabel dik il-ġurnata. Il-prezzijiet ta’ l-unità japplikaw biss jekk din in-notifika hi ppromulgata mill-Kummissjoni.
                                       
                                    L-oġġetti msemmija fl-ewwel paragrafu huma mniżżla fl-Anness 26.
                           
                        
                     (*)  ĠU L 256, 7.9.1987, p. 1.”"
						
               
            
                  (2)
               
               
                  L-Artikoli 173 sa 177 huma mħassra.
               
            
                  (3)
               
               
                  L-Anness 26 hu sostitwit bit-test li hemm fl-Anness 1 għal dan ir-Regolament.
               
            
                  (4)
               
               
                  L-Anness 27 hu mħassar.
               
            
                  (5)
               
               
                  L-Anness 38 huwa emendat skond l-Anness II ta’ dan ir-Regolament.
               
            Artikolu 2
      L-Artikolu 3(4) tar-Regolament (KE) Nru 2286/2003 huwa mibdul b’ li ġej:
      
         “4.   Il-punti (3) sa (9), (17) u (18) ta’ l-Artikolu 1 huma applikabbli mill-1 ta’ Jannar 2006. Madankollu, l-Istati Membri jistgħu jimplimentaw dawk id-dispożizzjonijiet qabel dik id-data.
         Barra minn hekk, l-Istati Membri li għandhom diffikultajiet biex jadattaw is-sistemi kompjuterizzati tagħhom ta’ tneħħija ta’ dwana jistgħu jbidlu l-adattament ta’ dawn is-sistemi sa l-1.1.2007. F’dawn il-każi, l-Istati Membri għandhom jgħarrfu lill-Kummissjoni bil-modalitajiet u d-data meta jimplimentaw il-punti 3 sa 9, 17 u 18 ta’ l-Artikolu 1. Il-Kummissjoni għandha tippubblika dan it-tagħrif.”
      
      Artikolu 3
      1.   Dan ir-Regolament għandu jidħol fis-seħħ jum wara li jkun ġie ppublikat fil-Ġurnal Uffiċjali ta’ l-Unjoni Ewropea.
      2.   L-Artikolu 1(1) sa (4) għandhom japplikaw mid-19 ta’ Mejju 2006.
      3.   L-Artikolu 1(5) ta’ u l-Artikolu 2 għandhom japplikaw mill-1 ta’ Jannar 2006.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, nhar it-8 ta’ Frar 2006.
         
            
               Għall-Kummissjoni
            
            Laszlo KOVACS
            
               Membru tal-Kummissjoni
            
         
      
      
         (1)  ĠU L 302, 19.10.1992, p. 1. Ir-Regolament kif l-aħħar emendat bir-Regolament (KE) Nru 648/2005 (ĠU L 117, 4.5.2005, p. 13.)
      
         (2)  ĠU L 253, 11.10.1993, p. 1, ir-Regolament kif l-aħħar emendat bir-Regolament (KE) Nru 883/2005 (ĠU L 148, 11.6.2005, p. 5).
      
         (3)  ĠU L 229, 9.9.2000, p. 14. Ir-Regolament kif l-aħħar emendat bir-Regolament (KE) Nru 1949/2005 (ĠU L 312, 29.11.2005, p. 10).
      
         (4)  ĠU L 343, 31.12.2003, p. 1.
      
         ANNESS I
         
            
               “ANNESS 26
               LISTA TA' OĠĠETTI MSEMMIJA FL-ARTIKOLU 152(a)a
               Proċedura ssimplifikata għall-valutazzjoni ta’ ċerti prodotti li jitħassru, importati abbażi ta’ kreditu skond l-Artikolu 30(2)(c) (1)
               
               
                           Kodiċi (TARIC) NM
                        
                        
                           Deskrizzjoni tal-prodotti
                        
                        
                           Perjodu ta' validità
                        
                     
                           0701 90 50 
                        
                        
                           Patata ġdida
                        
                        
                           1.1.-30.6.
                        
                     
                           0703 10 19 
                        
                        
                           Basal
                        
                        
                           1.1.-31.12.
                        
                     
                           0703 20 00 
                        
                        
                           Tewm
                        
                        
                           1.1.-31.12.
                        
                     
                           0708 20 00 
                        
                        
                           Fażola
                        
                        
                           1.1.-31.12.
                        
                     
                           0709200010 
                        
                        
                           Asparagu:
                           
                                       —
                                    
                                    
                                       aħdar
                                    
                                 
                        
                           1.1.-31.12
                        
                     
                           0709200090 
                        
                        
                           Asparagu:
                           
                                       —
                                    
                                    
                                       oħrajn
                                    
                                 
                        
                           1.1.-31.12.
                        
                     
                           0709 60 10 
                        
                        
                           Bżar ħelu
                        
                        
                           1.1.-31.12.
                        
                     
                           ex 0714 20 
                        
                        
                           Patata ħelwa, friska jew imkessħa, sħiħa
                        
                        
                           1.1.-31.12.
                        
                     
                           0804300090 
                        
                        
                           Ananas
                        
                        
                           1.1.-31.12
                        
                     
                           0804400010 
                        
                        
                           Avokado
                        
                        
                           1.1.-31.12.
                        
                     
                           0805 10 20 
                        
                        
                           Larinġ ħelu
                        
                        
                           1.6.-30.11.
                        
                     
                           0805201005 
                        
                        
                           Klementin
                        
                        
                           1.3.-31.10.
                        
                     
                           0805203005 
                        
                        
                           Monreales u Satsumas
                        
                        
                           1.3.-31.10.
                        
                     
                           0805205007 
                           0805205037 
                        
                        
                           Mandolin u Wilkings
                           
                        
                        
                           1.3.-31.10.
                        
                     
                           0805207005 
                           0805209005 
                           0805209009 
                        
                        
                           Tangerines u oħrajn
                        
                        
                           1.3.-31.10.
                        
                     
                           0805400011 
                        
                        
                           Grejpfrut:
                           
                                       —
                                    
                                    
                                       Abjad
                                    
                                 
                        
                           1.1.-31.12.
                        
                     
                           0805400019 
                        
                        
                           Grejpfrut:
                           
                                       —
                                    
                                    
                                       Roża
                                    
                                 
                        
                           1.1.-31.12.
                        
                     
                           0805509011 
                           0805509019 
                        
                        
                           Lumi {Citrus aurantifolia, Citrus latifolia)
                        
                        
                           1.1.-31.12.
                        
                     
                           0806 10 10 
                        
                        
                           Għeneb tal-mejda
                        
                        
                           21.11.-20.7.
                        
                     
                           0807 11 00 
                        
                        
                           Dulliegħ
                        
                        
                           1.1.-31.12.
                        
                     
                           0807190010 
                           0807190030 
                        
                        
                           Amarillo, Cuper, Honey Dew (inkluż Cantalene), Onteniente, Piel de Sapo, (inkluż Verde Liso), Rochet, Tendral, Futuro
                        
                        
                           1.1.-31.12.
                        
                     
                           0807190091 
                           0807190099 
                        
                        
                           Bettieħ oħrajn
                        
                        
                           1.1.-31.12
                        
                     
                           0808205010 
                        
                        
                           Lanġas:
                           
                                       —
                                    
                                    
                                       Nashi {Pyrus pyrifolia)
                                    
                                 
                                       —
                                    
                                    
                                       Ya (Pyrus bretscheideri)
                                    
                                 
                        
                           1.5.-30.6.
                        
                     
                           0808205090 
                        
                        
                           Lanġas:
                           
                                       —
                                    
                                    
                                       oħrajn
                                    
                                 
                        
                           1.5.-30.6.
                        
                     
                           0809 10 00 
                        
                        
                           Berquq
                        
                        
                           1.1.-30.5. & 1.8.-31.12.
                        
                     
                           0809 30 10 
                        
                        
                           Nuċiprisk
                        
                        
                           1.1.-10.6. & 1.10.-31.12.
                        
                     
                           0809 30 90 
                        
                        
                           Ħawħ
                        
                        
                           1.1.-10.6. & 1.10.-31.12.
                        
                     
                           0809 40 05 
                        
                        
                           Għanbaqar
                        
                        
                           1.10.-10.6.
                        
                     
                           0810 10 00 
                        
                        
                           Frawli
                        
                        
                           1.1.-31.12.
                        
                     
                           0810 20 10 
                        
                        
                           Lampun
                        
                        
                           1.1.-31.12.
                        
                     
                           0810 50 00 
                        
                        
                           Ribes Ċiniż (Kiwifruit)
                        
                        
                           1.1.-31.12.”
                        
                     
         
         
            (1)  Minkejja r-regoli għall-interpretazzjoni tan-nomenklatura magħquda, il-kliem għad-deskrizzjoni tal-prodotti jrid jiġi kkunsidrat bħala li ma għandux aktar minn valur indikattiv u l-lista tal-prodotti li qed jiġu stabbiliti, fi ħdan il-kuntest ta' dan l-Anness, bil-kopertura tal-Kodiċi NM u TARIC bħala kif ikunu fil-mument ta' adozzjoni tar-regolament attwali. Meta l-ex kodiċi huma indikati, il-kodiċi u d-deskrizzjoni korrispondenti tagħhom iridu jinqraw flimkien.
      
      
         ANNESS II
         Fl-Anness 38 tar-Regolament (KEE) Nru 2454/93 in-nota li tikkonċerna l-kaxxa 24 hi mibdula bit-test li ġej:
         
            “Kaxxa Nru 24: Natura tat-tranżazzjoni
            L-Istati Membri li jeħtieġu din l-informazzjoni għandhom jużaw l-għadd kollu tal-kodiċijiet b’ċifra waħda li tinsab fil-kolonna A tat-tabella stipulata skond l-Artikolu 13(2), tar-egolament (KE) Nru 1917/2000 (*), minbarra, fejn jeħtieġ, tal-kodiċi Nru 9, u juru din iċ-ċifra fix-xellug tal-kaxxa. Eventwalment, huma jistgħu jipprevedu li tkun tista’ titniżżel fil-lemin tal-kaxxa ċifra oħra meħuda mill-kolonna B.